Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18642

c) olyan teherbíró-képességgel rendelkezzen, amely alkalmas az 1. teljesítmény osztályú helikopter által végrehajtott megszakított felszállástól származó erőhatások elviselésére. 3.1.5 Ajánlás — A végső megközelítési és felszállási terület megfelelő földpárna hatást biztosítson. Helikopter biztonsági felszálló területek 3.1.6 Amennyiben helikopter biztonsági felszálló terület kialakítása szükséges, azt a rendelkezésre álló megszakított felszállási terület szembeszél vége után jelöljék ki. 3.1.7 Ajánlás — A helikopter biztonsági felszálló terület szélessége ne legyen kevesebb, mint a hozzá csatlakozó biztonsági terület szélessége. 3.1.8 Ajánlás — A helikopter biztonsági felszálló terület talajszintje ne emelkedjen a felszín 3 %-os síkja fölé és a sík alsó határa a végső megközelítési és felszállási terület peremén levő vízszintes egyenes legyen. 3.1.9 Ajánlás — A helikopter biztonsági felszálló területen elhelyezkedő bármely tárgy, amely veszélyeztetheti a repülőgépeket, akadálynak tekintendő és lehetőség szerint eltávolítandó. Földetérési és elemelkedési területek 3.1.10 A helikopter repülőtéren legalább egy földetérési és elemelkedési területet jelöljenek ki. Megjegyzés : A földetérési és elemelkedési terület a végső megközelítési és felszállási területen belül és azon kívül is elhelyezhető. 3.1.11 A földetérési és elemelkedési terület megfelelő méretű legyen, amelyen belül egy olyan átmérőjű kör húzható meg, amelynek átmérője nem kevesebb, mint a létesítményt várhatóan igénybe vevő legnagyobb forgószárnyas légi-jármű futóműve hosszúsági vagy szélességi méretének (amelyik a nagyobb) másfélszerese; Megjegyzés : A földetérési és elemelkedési terület bármilyen alakú lehet. 3.1.12 A földetérési és elemelkedési terület lejtése megfelelő legyen ahhoz, megakadályozza a víz összegyűlését a területen, azonban a lejtés értéke semmilyen irányba ne haladja meg a 2 % értéket. 3.1.13 A földetérési és elemelkedési terület felülete képes legyen ellenállni a területet várhatóan igénybe vevő forgószárnyas légijárművek üzemeltetéséből származó erőhatásoknak. Biztonsági területek 3.1.14 A végső megközelítési és felszállási terület körül létesítsenek biztonsági területet. 3.1.15 A látási időjárási körülmények (VMC) között tervezett felhasználás esetében a végső megközelítési és felszállási területet körülvevő biztonsági terület a FATO külső szélétől legalább 3 méteres távolságig vagy a létesítményt várhatóan igénybe vevő legnagyobb forgószárnyas légi-jármű legnagyobb hosszúsági vagy 2007/70/II. szám szélességi méretének (amelyik a nagyobb) 0,25-szereséig terjedjen. 3.1.16 A műszeres időjárási körülmények (IMC) között forgószárnyas légi-jármű üzemeltetésre tervezett felhasználás esetében a végső megközelítési és felszállási területet körülvevő biztonsági terület:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes